Annemarie Schwarzenbach

**Annemarie Schwarzenbach** (Zürich, 1908ko maiatzaren 23a - Sils im Engadin/Segl, 1942ko azaroaren 15a) filosofian doktorea, arkeologoa, kazetaria, argazkilaria eta eleberrigile  suitzarra  

## Biografia 
Schwarzenbach Suitzako familia aberatsenetako batean jaio zen, beste lau anai-arrebarekin batera. Bere ama, Renée Wille, Von Bismarck kantzilerraren ahaidea zen, eta, esate baterako, Toscanini eta Espainiako Infantarekin nolabaiteko adiskidetasun harremana zuen. Mann familiarekiko adiskidetasuna bizitza osoan mantendu zuen. Thomas Mannek maitea zuen, eta "aingeru hondatua" deitzen zion.

1931n, doktoretza amaitu zuen *Geschichte des Oberengadins im Mittelalter und zu Beginn der Neuzeit (Erdi Aroko eta Aro Modernoko Engiadina Garaiko Historia)* lanarekin. Handik gutxira argitaratu zuen bere lehen nobela: *Freunde um Bernhard (1931) (Bernharden lagunak).*

1933an, Espainiara bidaiatu zuen Marianne Breslauer argazkilariarekin batera, eta honek behin baino gehiagotan atera zizkion argazkiak.

Bere bizitzan zehar, morfinarekiko menpekotasuna izan zuen, eta tratamendu psikiatrikoa jaso zuen tarteka. 1939an hainbat klinikatan egon zen bere borondatez, sendabidea topatu eta desintoxikatzeko. Orduan idatzi zuen *Das glückliche Tal* (*Haran zoriontsua*). 

1942ko irailaren 7an, istripua izan zuen Engiadinan, bizikletan zihoala: erori eta buruan kolpe larria hartu zuen. Handik egun batzuetara esnatu zenean, ezin izan zuen ama ezagutu. Hitz egiteko, ikusteko eta mugitzeko gaitasuna ere galdua zuen. Urte horretako azaroaren 15ean hil zen.

Melania G. Mazzucco idazle italiarrak  Annemarie Schwarzenbachen biografia idatzi zuen *Lei così amata* eleberrian (Napoli eta Vittorini sariak, 2000).

## Harreman sentimentalak 
Inoiz ez zuen bere burua homosexuala zenik aitortu, baina bere harremanek jarrera lesbikoa adierazten dute. Teheranen Turkiako enbaxadorearen alabarekin harremana izan omen zuen, eta Turkmenistanen emakume arkeologo batekin.

Hala ere, 1935an, Persian Claude-Achille Clarac frantses diplomatiko homosexualarekin ezkondu zen, baina hitzarmenezko ezkontza izan omen zen. 

1940an, Carson McCullers idazlearekin harremanetan hasi zen, eta New Yorken elkarrekin bizi izan ziren bolada batez. McCullers Schwarzenbachekin maitemindu zen, baina, elkarrekiko miresmena gorabehera, harremanak ez zuen aurrera egin.

## Lanak 
Schwarzenbachen lanaren oinarrizko gaia behin eta berriz sufrimendua eragiten zion bakardadea izan zen. Bere lana irregularra izan zen, morfinarekiko menpekotasuna zuelako, eta ondorioz, hainbat hilabetez errehabilitazio kliniketan egon behar izan zuelako. Bere lan idatzien artean honako hauek nabarmentzen dira:

* *Freunde um Bernhard*
* *Das glückliche Tal*
* *Lyrische Novelle*
* *Bei diesem Regen*
* *Jenseits von New York*
* *Tod in Persien*
* *Auf der Schattenseite*
* *Flucht nach oben*
* *Alle Wege sind offen*
* *Winter in Vorderasien*
* *Unsterbliches Blau*
* *Wir werden és schon zuwege bringen, das Leben* (Annemarie Schwarzenbachen 1930-1942ko gutunak, Klaus und Erika Mann-entzat)
## Iruditegia 

CH-NB - Russland, Nordossetien- Totenstadt, Nekropole - Annemarie Schwarzenbach - SLA-Schwarzenbach-A-5-04-250.jpg|Nekropole (1933)
CH-NB - Persien, Persepolis- Kinder - Annemarie Schwarzenbach - SLA-Schwarzenbach-A-5-04-196.jpg|Persepolis (1933/1934)
CH-NB - Persien- Bauten - Annemarie Schwarzenbach - SLA-Schwarzenbach-A-5-04-034.jpg|Persien (1934)
CH-NB - USA, Cincinnati-OH- Menschen - Annemarie Schwarzenbach - SLA-Schwarzenbach-A-5-10-100.jpg|USA (1936)
CH-NB - USA- Porträt - Annemarie Schwarzenbach - SLA-Schwarzenbach-A-5-10-013.jpg|USA (1937)
CH-NB - USA- Briefkasten - Annemarie Schwarzenbach - SLA-Schwarzenbach-A-5-09-023.jpg|USA (1937)
CH-NB - Schweden- Menschen - Annemarie Schwarzenbach - SLA-Schwarzenbach-A-5-17-119.jpg|Schweden (1937)
CH-NB - Schweden- Landschaft - Annemarie Schwarzenbach - SLA-Schwarzenbach-A-5-17-112.jpg|Schweden (1937)
CH-NB - Schweden- Mitsommerfest - Annemarie Schwarzenbach - SLA-Schwarzenbach-A-5-17-236.jpg|Mittsommerbaum (1937)
CH-NB - Schweden, Mariefred- Schloss Gripsholm - Annemarie Schwarzenbach - SLA-Schwarzenbach-A-5-17-279.jpg|Schweden (1937)
CH-NB - USA, Athens-TN- Autofriedhof - Annemarie Schwarzenbach - SLA-Schwarzenbach-A-5-10-210.jpg|Autofriedhof (1938)
CH-NB - Belgisch-Kongo, Faradje- Menschen - Annemarie Schwarzenbach - SLA-Schwarzenbach-A-5-25-252.jpg|B. Kongo (1941)

## Erreferentziak 
### Lehen mailako iturriak 
* Walter Fähnders / Sabine Rohlf: *Annemarie Schwarzenbach*. *Analysen und Erstdrucke. Mit einer Schwarzenbach-Bibliographie*. Bielefeld 2005. ISBN 3-89528-452-1

### Bigarren mailako iturriak 
* 

* Caro, Hernán D. (2013ko uztaila), "Aingeru bat erorketa askean"  artxibatua .. *Arcadia aldizkaria* (94).

## Kanpo estekak